ใช้น้ำและของเหลวอื่นๆ ในการบรรเทาอาการปวด ลองใช้วิธีอื่นๆ เพื่อบรรเทาอาการปวด ทานอาหารเพื่อบรรเทาอาการปวด
สาเหตุหนึ่งที่คุณตื่นนอนขึ้นมาและมีอาการปวดท้องก็เพราะว่าคุณกระหายน้ำ อาการขาดน้ำสามารถทำให้ปวดท้องได้ เพราะว่าคุณได้นอนหลับตลอดทั้งคืนโดยไม่ได้ดื่มน้ำ คุณก็อาจจะมีภาวะขาดน้ำเล็กน้อย ให้เทน้ำ 1 แก้วแล้วดื่มมันช้าๆ คุณไม่ควรดื่มมันอย่างรวดเร็วเพราะมันจะส่งผลกระทบรุนแรงต่อกระเพาะที่ว่างเปล่าของคุณ  คุณสามารถบีบมะนาวลงไปด้วยก็ได้ มันจะช่วยทำให้การระคายเคืองที่ท้องที่เกิดจากภาวะขาดน้ำบรรเทาลง คุณอาจจะลองดื่มน้ำผลไม้หรือเครื่องดื่มเกลือแร่ที่ใช้ในการออกกำลังกายเพื่อช่วยฟื้นฟูสารอาหารหรือเกลือแร่ที่ขาดหายไป ถ้าคุณตื่นมาแล้วรู้สึกปวดท้อง คุณอาจจะต้องทานอะไรบางอย่างเพื่อทำให้กระเพาะสงบบรรเทาลง การทานขิง ไม่ว่าจะเป็นชาขิง ขิงสด หรือ น้ำขิง (Ginger ale) จะช่วยบรรเทาที่กระเพาะของคุณและทำให้รู้สึกดีขึ้น มันจะกระตุ้นให้ปล่อยเอนไซม์ที่จะช่วยให้กรดในกระเพาะเป็นกลาง และมันยังมีเอนไซม์ฟีนอลที่จะช่วยคลายกล้ามเนื้อที่กระเพาะอาหารและเนื้อเยื่อที่ระคายเคือง วิธีที่ดีที่สุดวิธีหนึ่งที่จะได้ทานขิงบริสุทธิ์ก็คือการทำชาขิงเอง  ในการทำชาขิง ให้เริ่มจากหารากขิงยาวประมาณ 2 นิ้วและเตรียมน้ำเปล่า ปอกเปลือกและหั่นรากขิงให้เป็นชิ้นเล็กๆ จากนั้นบดให้เป็นชิ้นที่เล็กลงไปอีก ต้มน้ำ 2-3 ถ้วยและใส่ขิงลงไปเมื่อน้ำเดือด ปล่อยให้เดือดต่อไป 3-5 นาที ยกออกจากเตา คุณสามารถกรองเอาขิงออกเมื่อเทลงไปในกาถ้าต้องการ หรือจะปล่อยไว้อย่างนั้นก็ได้และดื่มไปพร้อมๆ กับชา คุณสามารถใส่น้ำผึ้งลงไปเพื่อให้มันหวานขึ้นก็ได้ คุณอาจจะทานขิงสดๆ ไปเลยก็ได้ ชาคาโมมายล์นั้นเป็นวิธีที่จะช่วยบรรเทากระเพาะอาหารของคุณ คาโมมายล์ในชาจะช่วยลดการอักเสบ ซึ่งมันก็จะช่วยคลายกล้ามเนื้อกระเพาะอาหารที่ทำให้เกิดอาการปวดท้อง ถ้าคุณไม่ได้ชื่นชอบชาคาโมมายล์ คุณสามารถต้มชาสมุนไพรส่วนใหญ่แทนก็ได้เพื่อช่วยเรื่องปัญหาที่กระเพาะอาหาร หลีกเลี่ยงชาเปปเปอร์มินต์ มันจะคลายบางส่วนของเนื้อหูรูดหลอดอาหารตอนบน ซึ่งจะทำให้เกิดอาการจุกเสียดและกรดไหลย้อน น้ำมะพร้าวนั้นแตกต่างจากน้ำดื่มทั่วไป น้ำมะพร้าวนั้นมีเกลือแร่และสารอาหารธรรมชาติที่จะช่วยบรรเทาอาการปวดท้อง น้ำมะพร้าวยังมีน้ำตาลธรรมชาติที่จะให้แคลอรี่กับร่างกายซึ่งคุณก็จะได้รับพลังงานรวมถึงโปแตสเซียมและวิตามินซี ขอให้แน่ใจว่าคุณดื่มน้ำมะพร้าวแท้ 100%  คุณไม่ควรทานส่วนผสมที่มาจากการสังเคราะห์ซึ่งอาจจะทำให้อาการปวดท้องของคุณแย่ลงกว่าเดิม ผงฟูนั้นได้ผลดีกับอาการปวดท้องมากเพราะมันจะช่วยทำให้กรดในกระเพาะอาหารซึ่งเป็นสาเหตุที่ทำให้เกิดอาการปวดท้องนั้นเป็นกลาง ยาหลายชนิดที่หาซื้อตามร้านยาก็มีผงฟูเป็นส่วนผสมด้วย แต่คุณสามารถทำสารละลายผงฟูเองได้ที่บ้านเพื่อบรรเทาอาการปวดท้อง ใส่ผงฟู 1 ช้อนโต๊ะลงไปในน้ำ 1 ถ้วย คนให้เข้ากันดี จากนั้นก็ดื่ม คุณอาจจะอุ่นน้ำถ้าต้องการ แต่จริงๆ แล้วไม่จำเป็น มันไม่เหมือนน้ำส้มสายชูแบบอื่น น้ำส้มสายชูหมักแอปเปิ้ลนั้นมีสารอาหารสูงซึ่งจะช่วยบรรเทาอาการปวดท้องในตอนเช้า มันมีแบคทีเรียที่มีประโยชน์และเอนไซม์ที่จะช่วยบรรเทาอาการที่เกิดจากการย่อยอาหารที่ถูกรบกวน มันยังช่วยเรื่องอาการอาหารไม่ย่อยและลดการปวดเกร็งเป็นตะคริวที่ท้อง ผสมน้ำส้มสายชูหมักแอปเปิ้ลกับน้ำเปล่าและน้ำผึ้ง จากนั้นคนให้เข้ากันและดื่มเพื่อบรรเทาอาการปวดท้อง ถ้าคุณตื่นขึ้นมาแล้วรู้สึกอยากจะอาเจียน ก็ให้อาเจียนออกมา มันอาจจะเป็นเพราะคุณทานอะไรไปในร่างกายและร่างกายก็อยากกำจัดมันออกไป ดังนั้นให้สังเกตร่างกายของคุณว่ารู้สึกอย่างไรและทำสิ่งที่ดีที่สุด การอาเจียนนั้นไม่ใช่เรื่องน่าอภิรมย์นัก แต่สุดท้ายแล้ว ท้องของคุณจะรู้สึกดีขึ้น การกลั้นการอาเจียนเอาไว้จะสร้างความเสียหายแก่หลอดอาหาร เพราะว่ากรดที่กระเพาะนั้นอยู่ที่คอแล้ว เหตุผลหนึ่งที่ทำให้คุณมีอาการปวดท้องในตอนเช้าก็เพราะว่าคุณกังวลเกี่ยวกับบางอย่าง ถ้าคุณรู้ว่าคุณกังวลมากเกินไปเกี่ยวกับบางอย่าง พยายามทำให้สงบ ความกังวลนั้นมักจะทำใหเกิดอาการคลื่นไส้และปวดท้อง ดังนั้นการบรรเทาความกังวลของคุณจะทำให้ความรู้สึกปวดมวนท้องนั้นหายไป รับรู้ความกังวลนั้นและปล่อยสิ่งที่กวนใจคุณออกไป ลองฝึกทำสมาธิหรือฝึกหายใจ นี่จะช่วยให้กล้ามเนื้อผ่อนคลายและทำให้โดยรวมแล้วคุณรู้สึกดีขึ้น คุณอาจจะตื่นนอนแล้วปวดท้องเพราะว่ากล้ามเนื้อหดตัวแน่นทั่วร่างกายของคุณ นี่สามารถเกิดขึ้นได้เพราะว่าท่านอนที่ผิดปกติหรือการทำกิจกรรมที่ใช้แรงมากเกินไปในวันก่อน ในการบรรเทาอาการนี้ ให้นอนคว่ำราบกับพื้นที่เรียบและมั่นคง ดันแขนขึ้นมา ยกร่างส่วนบนและโก่งหลังขึ้นไปทางเพดาน นี่จะช่วยยืดหลังและคลายกล้ามเนื้อในท้องของคุณด้วย ในการบริหารคอ ให้ก้มศีรษะไปด้านหน้าและให้คางสัมผัสกับหน้าอก ค้างไว้ 10-15 วินาที จากนั้นเอนศีรษะไปที่ด้านใดด้านหนึ่งและค้างหูไว้กับไหล่ ค้างไว้ 10-15 วินาที ทำซ้ำทั้งสองข้าง คุณสามารถใช้ถุงน้ำร้อนหรือแผ่นให้ความร้อนในการช่วยบรรเทาอาการปวดที่ท้อง นอนให้แผ่นหลังราบกับพื้นจากนั้นให้วางกระบอกน้ำร้อนหรือแผ่นให้ความร้อนที่ท้อง ความร้อนจะช่วยเพิ่มการไหลเวียนของเลือดที่บริเวณผิวหนัง นี่จะช่วยลดอาการปวดท้อง นอกจากนี้ยังมีแผ่นประคบร้อนที่สามารถช่วยได้ คุณสามารถหาซื้อได้ที่ร้านขายยาหรือร้านค้าทั่วไป การนวดกดจุดสะท้อนนั้นจะเป็นการกดที่ต่อมรับรู้ความรู้สึกที่อยู่ทั่วร่างกายซึ่งมันจะส่งผลสะท้อนช่วยผ่อนคลายบริเวณอื่นของร่างกายที่เชื่อมโยงกัน ในการฝึกวิธีนี้ เส้นประสาทที่อยู่ที่เท้าด้านซ้ายจะเชื่อมต่อกับกระเพาะ ให้ใช้มือขวาจับเท้าซ้าย ใช้มือซ้ายคลึงลูกบอลที่เท้า แล้วใช้มือนวดๆ ดันๆ หลังจากผ่านไปสองสามวินาที ให้คลายและเคลื่อนที่เล็กน้อย เคลื่อนที่แบบนี้ซ้ำๆ  หลังจากที่ใช้นิ้วโป้งข้างซ้ายคลึงมาถึงส่วนบนของเนินเท้า ให้กลับลงมาโดยใช้นิ้วโป้งข้างขวา ให้ใช้แรงกดระดับเดียวกันจนกระทั่งคลึงถึงด้านล่างของฝ่าเท้า ถ้าคุณทำไม่ถูก ให้บางคนช่วยถูที่บริเวณนั้นให้ คุณอาจจะไม่ได้รู้สึกผ่อนคลายหากคุณทำเอง มียาที่ขายตามร้านขายยาหลายชนิดที่ช่วยบรรเทาอาการปวดท้อง คุณอาจจะลองทานยาอย่าง Pepto-Bismol หรือ Imodium ถ้าคุณรู้สึกคลื่นไส้อย่างมากหรือมีอาการท้องเสีย ถ้าอาการปวดท้องน่าจะมาจากอาการอาหารไม่ย่อยหรือกรดไหลย้อนมากกว่า คุณสามารถลองทานยาที่มี Ranitidine เช่น Zantac หลีกเลี่ยงการทานยาแอสไพริน ไอบูโพรเฟน หรือซินเฟล็กซ์ (Naproxen sodium) เพราะมันจะทำให้อาการปวดท้องของคุณแย่ลง ขอให้แน่ใจว่าคุณได้ทำตามวิธีการใช้ยาและปริมาณที่ต้องใช้ ถ้าคุณรู้สึกสงสัยว่ามีปัญหาเกิดขึ้นหลังจากที่ทานยาเหล่านี้ไป คุณควรไปปรึกษาแพทย์ ถ้าอาการปวดท้องของคุณยังมีอาการอยู่มากกว่าแค่ตอนเช้า 1-2 วัน คุณควรที่จะไปพบแพทย์เพื่อตรวจดูอาการอื่นๆ ที่ซ่อนอยู่ คุณควรที่จะไปพบแพทย์ถ้าคุณได้ลองใช้วิธีอะไรก็ตามรักษาอาการปวดท้องของคุณแล้วทำให้อาการแย่ลง คุณไม่ควรทำให้ตัวเองอยู่ในภาวะอันตรายก่อนขณะที่ก็เฝ้ารอว่าวิธีที่ใช้นั้นจะได้ผลเพราะอาการปวดท้องนั้นอาจจะมีสาเหตุที่ร้ายแรงกว่านั้นได้ เมื่อคุณตื่นมาแล้วมีอาการปวดท้องเป็นอย่างแรก คุณอาจจะต้องทานอะไรบางอย่างที่จะไม่ทำให้ท้องระคายเคืองมากขึ้น อาหารที่มีแป้งมากได้แก่ ข้าว มันฝรั่ง และข้าวโอ๊ต สามารถช่วยบรรเทาที่ท้องของคุณได้ แป้งนั้นจะไม่อยู่ที่กระเพาะเป็นเวลานานและมันจะไม่กระตุ้นอาการกรดไหลย้อนซึ่งจะทำให้คุณรู้สึกแย่กว่าเดิม  ลองทานข้าวโอ๊ต ข้าว หรือธัญพืช สักหนึ่งถ้วย นี่จะช่วยบรรเทาและอาจจะทำให้อาการปวดท้องหายไปก็ได้  คุณอาจจะทานขนมปังปิ้งก็ได้ หลีกเลี่ยงการทาแยม เยลลี่ หรือเนย บนขนมปัง เพราะมันจะส่งผลกระทบที่กระเพาะของคุณและจะทำให้อาการปวดท้องแย่ลงกว่าเดิม  ถ้าคุณรู้สึกคลื่นไส้อย่างมาก คุณอาจจะลองทานแครกเกอร์รสเค็มเพราะมันเป็นอาหารง่ายๆ และย่อยไม่ยาก แครกเกอร์จะช่วยดูดกรดในกระเพาะอาหารและบรรเทาอาการปวดท้อง การย่อยอาหารที่ผิดปกตินั้นเป็นสาเหตุที่พบได้ทั่วไปของอาการปวดท้อง เพื่อที่จะทำให้การย่อยอาหารกลับมาเป็นปกติ คุณสามารถทานโยเกิร์ตเพื่อช่วยได้ ลองทานโยเกิร์ตที่มีจุลินทรีย์ที่มีชีวิตเพื่อช่วยขจัดแบคทีเรียที่ไม่ดีออกจากระบบการย่อยอาหาร ซึ่งนี่ก็จะช่วยบรรเทาอาการปวดท้องของคุณ  โยเกิร์ตนั้นยังช่วยบรรเทาอาการอาหารไม่ย่อยซึ่งจะทำให้รู้สึกปวดท้อง  การทานกรีกโยเกิร์ตที่ใส่น้ำผึ้งลงไปนิดหน่อยก็สามารถเป็นอาหารเช้าที่ยอดเยี่ยมที่จะช่วยบรรเทาอาการปวดท้องและเริ่มต้นวันใหม่อย่างสดใส แอปเปิ้ลซอสนั้นเหมาะที่จะทานเมื่อคุณรู้สึกปวดท้อง มันจะช่วยบรรเทาอาการที่กระเพาะของคุณเพราะว่ามันมีแป้งและมีกรดต่ำ อีกทั้งมันยังย่อยง่ายอีกด้วย ถ้าคุณมีอาการท้องเสีย มันจะช่วยบรรเทาอาการของคุณ ลองทานแอปเปิ้ลซอสถ้วยเล็กๆ เป็นอาหารเช้าเพื่อบรรเทาอาการปวดท้อง แอปเปิ้ลซอสนั้นมีไฟเบอร์สูง ซึ่งจะช่วยอาการปวดท้องที่เกิดจากอาการท้องผูกได้ อาการปวดท้องตอนเช้าอาจจะเกิดจากอาการไม่สบายท้อง มี 2 สิ่งที่ดีที่สุดที่จะช่วยบรรเทาอาการไม่สบายท้องก็คือนมและขนมปังปิ้ง ขณะที่ใช้ส่วนผสมเพียงอย่างเดียวอาจจะทำให้กระเพาะระคายเคืองได้ แต่การทำมิลค์โทสต์จะทำให้คุณได้รับประโยชน์มากขึ้นโดยนมจะไปเคลือบกระเพาะและขนมปังปิ้งก็มีคุณสมบัติในการดูดซึมกรดโดยไม่ทำให้ท้องระคายเคือง ในการทำมิลค์โทสต์ ให้อุ่นนม 1 ถ้วยในกระทะซอสและเทนมลงไปในถ้วยซีเรียล ฉีกขนมปัง 1 แผ่นลงไปและใส่เนยที่ไม่มีเกลือเล็กน้อยด้านบน คลุกขนมปังกับนมเข้าด้วยกันและค่อยๆ ทานช้าๆ  ขอให้แน่ใจว่านมนั้นไม่ร้อนจนเดือด มันจะทำให้ทานได้ยากขึ้น  คุณสามารถใช้ขนมปังข้าวโพดแทนก็ได้ คลุกขนมปังข้าวโพดไปในนมอุ่นๆ หรือที่เย็นก็ได้และทานเหมือนซีเรียล กล้วยนั้นถูกใช้ในการบรรเทาอาการที่ท้องมาหลายยุคหลายสมัย กล้วยนั้นมีโปแตสเซียม ซึ่งช่วยบรรเทาอาการร่างกายขาดน้ำและกระเพาะที่ระคายเคือง ทั้งยังมีน้ำตาลธรรมชาติที่จะช่วยบรรเทาอาการหิวที่เกี่ยวข้องกับอาการปวดท้องในตอนเช้า ข้อดีอีกอย่างหนึ่งก็คือมันไม่หวานจนเกินไป ซึ่งความหวานมักจะทำให้อาการปวดท้องแย่ลง ถึงแม้ว่าการทานอาหารจืดๆ จะเป็นที่แนะนำเมื่อคุณมีอาการปวดท้อง คุณสามารถลองทานมะละกอเป็นอาหารเช้าได้เพื่อช่วยบรรเทาอาการปวดท้อง มันมีเอนไซม์ปาเปน (Papain) และ ไคโมปาเปน (Chymopapain) อยู่มากซึ่งจะช่วยลดกรดและย่อยโปรตีนที่อยู่ในกระเพาะอาหาร มะละกอนั้นจะช่วยบรรเทาอาการท้องผูก กระตุ้นให้ย่อยอาหาร และบรรเทาอาการอาหารไม่ย่อย อีกด้วย สูตรการทานอาหารนี้จริงๆ แล้วช่วยบรรเทาอาการปวดท้องได้ ตัวย่อของสูตรนั้นหมายถึง เชอร์รี่ (Cherries) ลูกเกด (Raisins) แอปพลิคอต (Apricots) และลูกพรุน (Prunes) โดยคุณควรจะทานผลไม้เหล่านี้เพราะมันมีไฟเบอร์มาก การทานไฟเบอร์เพิ่มขึ้นจะช่วยในเรื่องระบบการย่อยอาหารของคุณ ช่วยล้างของเสียออกจากระบบร่างกาย และช่วยให้คุณรู้สึกดีขึ้น  คุณสามารถทานผลไม้เหล่านี้แบบผลไม้แห้งได้ ขอให้แน่ใจว่าคุณได้ทานผลไม้แห้งแบบไม่ใส่น้ำตาลเพิ่ม น้ำตาลที่ใส่มามากจะทำให้ท้องของคุณปั่นป่วนกว่าเดิมแทนที่จะช่วยบรรเทา  ทานไฟเบอร์แบบละลายน้ำหรือแบบเป็นเม็ดก็สามารถช่วยได้
ดื่มน้ำ. ทำชาขิง. ต้มชาคาโมมายล์. ลองดื่มน้ำมะพร้าว. ละลายผงฟู. ทำเครื่องดื่มจากน้ำส้มสายชูหมักแอปเปิ้ล. อาเจียนออกมา. ปล่อยความกังวลต่างๆ ออกมา. ยืดหลังและคอ. ใช้ความร้อน. ลองใช้การนวดกดจุดสะท้อน (Reflexology). ลองใช้ยาที่ขายตามร้านขายยา. ไปรับการรักษา. ลองทานอาหารที่เป็นแป้ง. ทานโยเกิร์ต. ทานแอปเปิ้ลซอส. ทำมิลค์โทสต์. ทานกล้วย. ทานมะละกอหั่น. ทานอาหารสูตร CRAP.
https://www.wikihow.com/Cure-a-Morning-Stomach-Ache https://www.wikihow.com/Cure-a-Morning-Stomach-Ache https://www.wikihow.com/Cure-a-Morning-Stomach-Ache
Using Liquids to Relieve the Pain Trying Other Methods to Relieve the Pain Using Food to Relieve the Pain